CELEX: 62016TN0207
Language: sl
Date: 2016-05-04 00:00:00
Title: Zadeva T-207/16: Tožba, vložena 4. maja 2016 – Aristoteleio Panepistimio Thessalonikis/Komisija

11.7.2016   
            
            
               SL
            
            
               Uradni list Evropske unije
            
            
               C 251/36
            
         Tožba, vložena 4. maja 2016 – Aristoteleio Panepistimio Thessalonikis/Komisija
   (Zadeva T-207/16)
   (2016/C 251/42)
   Jezik postopka: grščina
   
      Stranki
   
   
      Tožeča stranka: Aristoteleio Panepistimio Thessalonikis (Solun, Grčija) (zastopnik: B. Christianòs, odvetnik)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               razglasi ničnost odločbe o izključitvi tožeče stranke;
            
         
               —
            
            
               razglasi ničnost odločbe o registraciji tožeče stranke in aktivaciji sistema zgodnjega opozarjanja ali/in enotnega sistema za zgodnje odkrivanje in izključitev; in
            
         
               —
            
            
               toženi stranki naloži plačilo stroškov tožeče stranke.
            
         
      Tožbeni razlogi in bistvene trditve
   
   Tožeča stranka s to tožbo predlaga, prvič, razglasitev ničnosti odločbe odgovornega odredbodajalca ali/in odgovornega javnega naročnika o izključitev tožeče stranke in, drugič, razglasitev ničnosti odločbe odgovornega odredbodajalca ali/in odgovornega javnega naročnika, s katero je bila zahtevana oziroma opravljena registracija in s katero je Komisija aktivirala opozorilo o izključitvi tožeče stranke v sistemu zgodnjega opozarjanja (Early Warning System) ali/in v enotnem sistemu za zgodnje odkrivanje in izključitev (Early Detection and Exclusion System), ki ju upravlja Evropska komisija.
   Tožeča stranka trdi, da je treba izpodbijana akta razglasiti za nična iz teh razlogov:
   
               1.
            
            
               Prvi tožbeni razlog: bistvena kršitev postopka.
            
         
               2.
            
            
               Drugi tožbeni razlog: kršitev določb Sklepa 2014/792/EU (1) o sistemu zgodnjega opozarjanja in Uredbe 2015/1929 (2) o enotnem sistemu za zgodnje odkrivanje in izključitev ter kršitev pravice do izjave in načela sorazmernosti.
            
         
               3.
            
            
               Tretji tožbeni razlog: kršitev splošnih načel dobrega upravljanja in preglednosti.
            
         
      (1)  2014/792/EU: Sklep Komisije z dne 13. novembra 2014 o sistemu zgodnjega opozarjanja za odredbodajalce Komisije in izvajalske agencije (UL L 329, str. 68).
   
      (2)  Uredba (EU, Euratom) 2015/1929 Evropskega parlamenta in Sveta z dne 28. oktobra 2015 o spremembi Uredbe (EU, Euratom) št. 966/2012 o finančnih pravilih, ki se uporabljajo za splošni proračun Unije (UL L 286, str. 1).